**Παθητικό κτίριο: 10 λόγοι που μισώ την εξοικονόμηση ενέργειας**

**Στέφανος Παλλαντζάς, Πολιτικός Μηχανικός**

**Πρόεδρος ΔΣ του Ελληνικού Ινστιτούτου Παθητικού Κτηρίου (ΕΙΠΑΚ)**

**Αναστάσεως 112 και Πίνδου, Παπάγου 15669**

**Τηλ.: 211 4081109, Email:** [**s.pallantzas@eipak.org**](mailto:s.pallantzas@eipak.org)**, Web:** [**www.eipak.org**](http://www.eipak.org)

**Περίληψη διάλεξης**

Το Πρότυπο του Παθητικού Κτιρίου αναφέρεται όλο και πιο συχνά ως το κορυφαίο παγκοσμίως πρότυπο για ενεργειακά αποδοτικό κτιριακό σχεδιασμό. Και συνήθως μια περιγραφή του προτύπου περιλαμβάνει λεπτομέρειες για τις ειδικές τεχνικές απαιτήσεις. (Αν είστε περίεργοι σχετικά με τις τεχνικές προδιαγραφές, δεν έχετε παρά να επισκεφθείτε την ιστοσελίδα μας.)

Το πρότυπο είναι πράγματι μια αρκετά αυστηρή, επιστημονική μεθοδολογία για το σχεδιασμό και την κατασκευή ενεργειακά αποδοτικών κτιρίων με σαφή στόχο την ελάχιστη δυνατή κατανάλωση και την ορθολογική αξιοποίηση των ΑΠΕ. Ισχύει για όλα τα είδη των κτιρίων και είναι εφαρμόσιμο σε κάθε γωνιά της γης.

Ωστόσο το πρότυπο Passivhaus δεν είναι απλά τεχνικές προδιαγραφές για έναν ενεργειακά αποδοτικό σχεδιασμό όπως ίσως πολύ πιστεύουν. Είναι μια μεθοδολογία που στηρίζεται στη φυσική του κτιρίου και εγγυάται:

Απόλυτη Θερμική Άνεση

Κορυφαία Ενεργειακή απόδοση, και

Διασφάλιση ποιότητας της εσωτερικής ατμόσφαιρας στο κτίριο.

**Σύντομο Βιογραφικό Σημείωμα**

Απόφοιτος της Γερμανικής Σχολής Αθηνών σπούδασε Πολιτικός Μηχανικός στο Εθνικό Μετσόβιο Πολυτεχνείο, όπου ειδικεύτηκε στον χρονικό και οικονομικό προγραμματισμό μεγάλων έργων. Για είκοσι σχεδόν χρόνια ασχολήθηκε με το project management και την τεχνική υποστήριξη με εξοπλισμούς και υλικά μεγάλων έργων, όπως η Αττική Οδός, η Εγνατία Οδός, ο ΠΑΘΕ, έργα αποχετεύσεων και διαχείρισης υγρών και στερεών αποβλήτων πολλών ελληνικών πόλεων, ενώ παράλληλα κατασκεύαζε σπίτια σε περιορισμένη κλίμακα και μόνο για φίλους, προσπαθώντας πάντοτε να εφαρμόσει τεχνολογίες και λογικές φιλικές στο περιβάλλον.

Το 2009 κλήθηκε από τεχνική εταιρεία στην Αθήνα να υποστηρίξει ως project manager την κατασκευή μιας κατοικίας, η οποία θα έπρεπε να καταναλώνει όσο το δυνατόν λιγότερη ενέργεια. Εφάρμοσε για πρώτη φορά στην Ελλάδα με επιτυχία το πρότυπο Passive House σε κτίριο μονοκατοικίας στην Πεντέλη.

Τον Μάρτιο του 2013 ίδρυσε μαζί με άλλους μηχανικούς το ΕΛΛΗΝΙΚΟ ΙΝΣΤΙΤΟΥΤΟ ΠΑΘΗΤΙΚΟΥ ΚΤΙΡΙΟΥ (www.eipak.org) , το οποίο σήμερα αποτελεί επίσημο εκπρόσωπο της Διεθνούς Ομοσπονδίας Παθητικών Κτιρίων στην Ελλάδα και την Κύπρο, αριθμεί πάνω από 150 μέλη, διεξάγει σεμινάρια πιστοποίησης σχεδιαστών και τεχνικών παθητικών κτιρίων και συμμετέχει σε διεθνή φόρα και ευρωπαϊκά προγράμματα στην ευρύτερη περιοχή της Μεσογείου.

Σήμερα υλοποιεί ή επιβλέπει νέα έργα σύμφωνα με αυτό το πρότυπο σε διάφορες Πόλεις της Ελλάδας από την Κέρκυρα μέχρι την Κρήτη και την Κύπρο, ενώ υποστηρίζει τεχνικά και συναφή έργα στην Τουρκία. Το 2016 ολοκλήρωσε, μαζί με την ομάδα Passivistas (www.passivistas.com ), το πρώτο πιστοποιημένο παθητικό κτίριο από ανακαίνιση στην Αθήνα, ένα κτίριο, ανοιχτό σε επισκέψεις σε κάθε ενδιαφερόμενο, που αποτελεί πλέον και την έδρα του ΕΙΠΑΚ.

Έχει κάνει πολλές παρουσιάσεις για το Παθητικό Κτίριο σε μέσα μαζικής ενημέρωσης και σε εκδηλώσεις σε Ελλάδα, Κύπρο, Γερμανία, Ιταλία, Κροατία και Τουρκία, ενώ είναι εισηγητής στα Passive House Basics και Certified PH Designer Σεμινάρια που γίνονται σε όλη την Ελλάδα και την Τουρκία. Είναι μέλος της Διεθνούς Ομοσπονδίας Παθητικού Κτιρίου από την ημέρα της ίδρυσης της, και μέλος του Affiliates Council και της επιτροπής Διεθνών Σχέσεων της iPHA από το 2013. Το καλοκαίρι του 2013 εκπροσώπησε για πρώτη φορά την Ελλάδα στην ετήσια Passive House Mountain Academy στην Σλοβακία.

Το 2016 παρουσίασε το έργο Passivistas στο ιωβηλαίο 20o Παγκόσμιο Συνέδριο που έγινε στο Darmstadt της Γερμανίας. Είναι μέλος της επιστημονικής επιτροπής παγκόσμιου συνεδρίου από το 2015.

Είναι πιστοποιημένος σχεδιαστής παθητικών κτιρίων από το Μάρτιο του 2014 και Πιστοποιημένος CPHD Trainer από τον Ιούνιο του 2013. Είναι εξουσιοδοτημένος πιστοποιητής κτιρίων από το 2016. Μιλάει γερμανικά και αγγλικά.